**ЧЕТИРИДЕСЕТ И ТРЕТО НАРОДНО СЪБРАНИЕ**

**КОМИСИЯ ПО ВЗАЙМОДЕЙСТВИЕТО С НЕПРАВИТЕЛСТВЕНИТЕ ОРГАНИЗАЦИИ И ЖАЛБИТЕ НА ГРАЖДАНИТЕ**

**ОБЩЕСТВЕН СЪВЕТ**

**П Р О Т О К О Л № 5**

На 19 септември 2016 година от 10.00 часа в зала 142, в сградата на Народното събрание, пл. „Княз Александър I“ се проведе редовно заседание на Обществения съвет към Комисия по взаимодействието с неправителствените организации и жалбите на гражданите при следния обявен

**ДНЕВЕН РЕД:**

1. Обсъждане на напредъка в работата на Обществения съвет след последното заседание, проведено на 21.07.2016 г.
2. Предложния за изменение и допълнение между първо и второ четене на ЗИД на Закона за данък върху добавената стойност, № 654-01-49, внесен от Мартин Димитров, Петър Славов и група народни представители на 07.04.2016 г.
3. Обсъждане на ЗИД на Закона за местното самоуправление и местната администрация, № 654-01-100, внесен от Бойка Маринска и група народни представители на 29.07.2016 г.
4. Разни.

Заседанието беше открито и ръководено от Председателя на Обществения съвет г-н Любен Панов.

Списък на присъстващите членове на Обществения съвет ще бъде приложен към протокола.

**ПРЕДС. ЛЮБЕН ПАНОВ**: Здравейте колеги. Пред вас имате дневния ред на заседанието. Има ли други предложения? Няма. В такъв случай да гласуваме дневния ред.

**Гласували: ЗА- 9, ПРОТИВ- няма , Въздържали се – няма**

**Приема се.**

Преминаваме към т.1 от дневния ред. Бих желал да Ви уведомя, че Народното събрание прие промените в ЗЮЛНЦ. Това е сериозен успех за нас. Това е резултат от нашите усилия, и факта, че народни представители от Комисията внесоха предложенията ни между първо и второ четене. Знаете, че имаше съпротива, включително и дискусия в Комисия по правни въпроси, а и в пленарна зала. Текстът претърпя няколко редакции, но въпреки това бе приет. На 8 септември 2016 година, Комисията прие промените в Правилника на Обществения съвет. Също така те предложиха да организираме съвместна среща между Комисията и Обществения съвет. Това заседание ще се проведе на 6 октомври 2016 година от 14.30 часа. Надявам се повече хора от нас да присъстват. На миналото заседание ние определихме нашите приоритети. А те са четири: ЗЮЛНЦ, Проект на Закона за доброволчеството, Държавният образователен стандарт за гражданското, здравното, екологичното и интеркултурното образование, Законът за пряко участие на гражданите в държавната власт и местното самоуправление.

**МАРИЯ ТЕНЧЕВА:** Стандартът ще се приеме с Наредба на МОН. Той не се приема от Народното събрание. В този смисъл, важно е да се изчете последната версия, която е на сайта на МОН, и ако има предложения по стандарта, да ги входираме в МОН от името на Обществения съвет.

**ПРЕДС. ЛЮБЕН ПАНОВ**: Това е нормативен акт, който ще се приема от Министерски съвет. Стандартът е изменен, доста е изпразнен от съдържание.

**МАРИЯ ТЕНЧЕВА:** Много е важно да се излезе със становище от Обществения съвет, което да изпратим в МОН.

**ПРЕДС. ЛЮБЕН ПАНОВ**: Няма да имаме възможност да разглеждаме предложения по него, тъй като няма да има заседание на ОС до тогава. Последният ни приоритет е Закона за пряко участие. Днес ще дискутираме в работна група Закона за доброволчеството. На предишните заседания обсъждахме да активизираме членовете на ОС за присъствие в заседанията. Има няколко сфери, от които никой не е присъствал на заседанията на ОС. Обсъждано е да се публикува обява за нови членове на ОС.

**МАРИЯ ТЕНЧЕВА**: Още от самото начало, когато обсъждахме сформирането на ОС, изразих мнение, че трябва да разширим работните групи. Идеята беше всяка работна група да разглежда онези Законопроекти, които са от нейната област на компетентност и ОС да представя предложенията на народните представители. ОС е инструмент за непреки законодателни инициативи, в случай, че някой от народните представители припознаят съответните предложения.

**ПРЕДС. ЛЮБЕН ПАНОВ**: Имаме решение да публикуваме обявата, но само за сфери, в които няма участие в ОС. Сега това, което предлагам е да променим решението и обявата да касае всички 22 сфери. Гласува ли сме след изпращане на дневния ред, ако след три дни няма потвърждение, експертите на Комисията да уведомят заместващите представители.

**МАРИЯ ТЕНЧЕВА**: Бих искала да предложа да пусна процедура за смяна на представителите в ОС на онези области на компетентност, в случаите, когато не присъстват на заседанията повече от три пъти. Мога да инициирам тази процедура в Комисията.

**ПРЕДС. ЛЮБЕН ПАНОВ**: Предлагам на Вашето внимание следния текст за решение по т. 1

**Общественият съвет към КВНОЖГ приема следното решение: Да се публикува обява за разширяване на работните групи във всички области на компетентност към Обществения съвет. Подлагам на гласуване решението.**

**Гласували: ЗА- 9, ПРОТИВ- няма , Въздържали се – няма**

**Приема се.**

**ПРЕДС. ЛЮБЕН ПАНОВ**: По т. 2 от дневния ред - Предложения за второ четене на ЗДД , № 654-01-49, внесен от Мартин Димитров и Петър Славов. Колеги, има ли предложения, конкретни по този законопроект, които бихме могли да предложим на народните представители от Комисията? Няма. Преминаваме към т. 3 от дневния ред - Предложения от г-жа Бойка Маринска ЗИД на ЗМСМА в частта за местните обществени защитници.

**НОНКА МАТОВА**: Искам да задам въпрос. И към момента съществува институцията на омбудсмана на Република България. С тези обществени посредници не е ли разширение на институцията на омбудсмана. Ако не е, какво е тази нова структура?

**ПРЕДС. ЛЮБЕН ПАНОВ**: Националният омбудсман е отделна институция. И той е национален. Няма клонове и филиали в страната. В момента в ЗМСМА има възможност всяка община да си избере обществен посредник. Сега се предлага да се създаде нова глава, която по детайлно да разписва правата и задълженията на местните обществени посредници. В момента има избрани само 9 в цялата страна. Това, което искам да допълня. Бях на заседанието на Комисията когато се гледа доклада на националния омбудсман за 2015 година. Молбите са хиляди. Идеята на месния омбудсман е да разглежда местните проблеми.

**АДРИАНА ЛЮБЕНОВА:** От общинските бюджети. Нашата организация подкрепя изцяло законопроекта. Би било добре местният омбудсман да бъде избиран от гражданите в общините. Може би когато има местни избори да се избира такава длъжност.

**НОНКА МАТОВА**: Може ли да задам допълнителен въпрос? В четирите големи града София, Пловдив, Варна и Бургас имат райони и те са с над 20 000 жители там какво правим? Кой финансира местните омбудсмани?

**ПРЕДС. ЛЮБЕН ПАНОВ**: Основната част от функциите на обществения посредник е да работи с кмета и общинския съвет. Финансират се от общинските бюджети.

**ПРЕДС. ЛЮБЕН ПАНОВ**: Нашето становище ще има две части.

* ОС подкрепя ЗИД на ЗМСМА, № 654-01-100 внесен от Бойка Маринска и група народни представители.
* Предлагаме да се внесе между четенията процедура за номиниране на местни обществени защитници да става и от инициативен комитет.

**ПРЕДС. ЛЮБЕН ПАНОВ**: Подлагам на гласуване предложението за ЗИД с допълнението за инициативния комитет да номинират кандидати за обществени посредници.

**Гласували: ЗА- 11 , ПРОТИВ - няма , ВЪЗДЪРЖАЛИ СЕ – няма**

**Приема се.**

**ПРЕДС. ЛЮБЕН ПАНОВ –** Втората част на това предложение е процедурата за номиниране на обществени посредници да е публична и да се дава възможност на инициативни комитети и граждани да номинират обществени посредници. Моля да гласуваме.

**Гласували: ЗА- 11 , ПРОТИВ - няма , ВЪЗДЪРЖАЛИ СЕ – няма**

**Приема се.**

**НОНКА МАТОВА:** Никъде не е разписано, че местният обществен посредник има някакво отношение с националния омбудсман. Трябва да има такава връзка.

**ПРЕДС. ЛЮБЕН ПАНОВ:** Не искаме местния омбудсман да започне да препраща на националния, че не е компетентен. Идеята на това предложение е местните обществени посредници да поемат голяма част от натоварването, което сега е при националния омбудсман. И той не може да разгледа всички жалби. Пристигат по 10 000 на година. Има принципни текстове.

**НОНКА МАТОВА**: Да напишем някакъв текст. Да има обща система.

**ПРЕДС. ЛЮБЕН ПАНОВ**: Да формулираме Вашето предложение и да го гласуваме. Местният обществен посредник да препраща към националния омбудсман сигнали, които не са от неговата компетентност. Местният обществен посредник препраща на националния омбудсман сигнали, които са от компетенция на националния омбудсман. Този текст е малко общ.

**ПРЕДС. ЛЮБЕН ПАНОВ**: В момента един член се развива в цяла глава. На няма как да се разпишат всички неща в закона. За това има местни наредби. Мисля, че това е нещо което трябва да се разработи от общините. Има доста подробни правила как се разглеждат жалбите. Предлагам на този етап да не правим предложения за нови текстове. Да видим как ще върви дебата. И тогава можем да правим предложения.

**ПРЕДС. ЛЮБЕН ПАНОВ**: Преминаваме към точка Разни. Имате ли някакви предложения.

**МАРИЯ ТЕНЧЕВА**: В точка „Разни“ Ви изпратих една папка, в която съм извадила списък на предстоящи законопроекти, които предстоят да бъдат разглеждани и такива, които представляват интерес за Обществения съвет. Може да ги планираме за бъдещи заседания.

**ПРЕДС. ЛЮБЕН ПАНОВ**:Две от темите са интересни. Имаме хора, които се интересуват от ЗФВС и Закона за дискриминацията, както и закона за лихвоточките.

**НОНКА МАТОВА**: Закона за физическото възпитание и спорта е изключително спорен.

**ПРЕДС. ЛЮБЕН ПАНОВ:** На следващото заседание това ще бъде една от точките в дневния ред. Решенията, приети на това заседание ще бъдат изпратени за допълнителна подкрепа, съгласно промените в правилника за работа на ОС.Поради изчерпване на дневния ред закривам заседанието. Благодаря Ви за участието в заседанието на Обществения съвет.

Председател на

Обществения съвет :

/Любен Панов/